ai4bharat/Pralekha huggingface dataset:
वाणिज्य एवं उद्योग मंत्रालय
बासमती निर्यात विकास संगठन ने जैविक बासमती चावल की हिस्सेदारी बढ़ाने के लिए हितधारकों के साथ वर्कशॉप के आयोजन का निर्णय लिया
 एक पंजीकृत सोसायटी है, जिसकी स्थापना वाणिज्य और उद्योग मंत्रालय के अधीन, कृषि और प्रसंस्कृत खाद्य उत्पाद निर्यात विकास प्राधिकरण  द्वारा की गयी है। बीईडीएफ ने बासमती चावल की विविधता की पहचान और कीटनाशक अवशेषों, एफ्लाटॉक्सिन और भारी धातुओं के परीक्षण के लिए डीएनए फिंगर प्रिंटिंग की सुविधाओं के साथ अत्याधुनिक प्रयोगशाला स्थापित की है। प्रयोगशाला और प्रदर्शन तथा प्रशिक्षण फार्म, एसवीपी कृषि और प्रौद्योगिकी विश्वविद्यालय, मोदीपुरम के परिसर में स्थापित किया गया है। सोसायटी आईएसओ: आईईसी: 17020 के अनुसार मान्यता और निरीक्षण निकाय के रूप में मान्यता के लिए प्रयासरत है।
संगठन की गतिविधियां बासमती चावल के निर्यात के लिए आपूर्ति श्रृंखला को मजबूत करने पर केंद्रित हैं। बीईडीएफ की 8वीं वार्षिक आम बैठक 24 नवंबर 2020 को आयोजित की गई थी, जिसकी अध्यक्षता एपीडा के अध्यक्ष डॉ एम अंगामुथु ने की थी। एजीएम के दौरान, जैविक बासमती चावल की हिस्सेदारी बढ़ाने के लिए हितधारकों के साथ एक कार्यशाला आयोजित करने का भी निर्णय लिया गया। निर्यातकों को मूल्य संवर्धन और उत्पाद में विविधता के लिए प्रोत्साहित करने का भी निर्णय लिया गया।
भारत से निर्यात के मामले में बासमती चावल सबसे बड़ा कृषि उत्पाद है। 2019-20 के दौरान भारत ने 4331 मिलियन डॉलर के मूल्य के 4.45 मिलियन एमटी टन बासमती चावल का निर्यात किया। पिछले 10 वर्षों में, बासमती चावल का निर्यात में दोगुनी से अधिक वृद्धि हुई है। 2009-10 के दौरान बासमती चावल का निर्यात 2.17 मिलियन एमटी था। प्रमुख बाजार सऊदी अरब, यूएई, ईरान, यूरोपीय संघ और यूएसए हैं। बासमती चावल एक पंजीकृत भौगोलिक संकेत  है।
स्वास्थ्य एवं परिवार कल्याण मंत्रालय
कोविड—19 वैक्सीन रोलआउट
डॉ. हर्षवर्धन ड्राइ रन की व्यक्तिगत समीक्षा करने कल तमिलनाडु जायेंगे
कल देश के 33 राज्यों/केंद्र शासित प्रदेशों में देशव्यापी वैक्सीन ड्राइ रन
देश द्वारा कोविड-19 वैक्सीन लाने की तैयारी के साथ केंद्रीय स्वास्थ्य और परिवार कल्याण मंत्री कल तमिलनाडु जायेंगे। अपनी यात्रा के दौरान डॉ. हर्षवर्धन ड्राइ रन की व्यक्तिगत रूप से तैयारियों की समीक्षा करेंगे और निश्चित स्थानों पर ड्राइ रन कार्य को देखेंगे। कल कोविड-19 टीकाकरण की तैयारी के लिए 33 राज्यों/ केंद्र शासित प्रदेशों के 736 जिलों में देशव्यापी मॉक ड्रील किया जाएगा।
डॉ. हर्षवर्धन पहले चेन्नई के गवर्नमेंट जनरल हॉस्पिटल जायेंगे और उसके बाद सरकारी ओमनदुरार अस्पताल जायेंगे। दोपहर बाद पेरियामेडु में जनरल मेडिकल स्टोर डिपो  के संक्षिप्त दौरे के बाद अपोलो अस्पताल में निजी टीकाकरण केंद्र जायेंगे। पेरियामेडु का जीएमएसडी चार राष्ट्रीय वैक्सीन स्टोरेज सुविधाओं में एक है। अन्य स्टोरेज सुविधाएं मुम्बई, कोलकाता तथा करनाल में हैं।
इसके बाद डॉ. हर्षवर्धन चेंगलपट्टु के टीकाकरण केंद्र जायेंगे। इन स्थानों पर निरीक्षण के बाद वे चेंगलपट्टु स्थित हिंदुस्तान बायोटैक लिमिटेड परिसर जायेंगे।
रक्षा मंत्रालय
प्रेस विज्ञप्ति- गणतंत्र दिवस पर भारतीय नौसेना कर्मियों को विशिष्ट सेवा पुरस्कार
राष्ट्रपति ने गणतंत्र दिवस समारोह  की पूर्व संध्या पर भारतीय नौसेना कर्मियों को विशिष्ट सेवा पुरस्कारों से सम्मानित करने को मंजूरी दी है।
पुरस्कार प्राप्त करने वाले नौसेना कर्मियों की सूची देखने के लिए क्लिक करें
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 219.33 करोड़ खुराक  दी गई
- पिछले 24 घंटों में 1,25,013 खुराक दी गई
- भारत में इस समय सक्रिय मामलों की संख्या 26,834
- सक्रिय मामले 0.06 प्रतिशत
- मरीजों के स्वस्थ होने की दर इस समय 98.75 प्रतिशत
- पिछले 24 घंटों में 1,841 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,75,149 हुई
- पिछले 24 घंटों में 2,060 नये मामले दर्ज
- दैनिक पॉजिटिविटी दर 1.86 प्रतिशत
- साप्ताहिक पॉजिटिविटी दर 1.02 प्रतिशत
- अब तक कुल 89.86 करोड़ जांच की जा चुकी हैं; पिछले 24 घंटों में 1,10,863 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
रक्षा मंत्रालय
तटरक्षक कर्मियों के लिए पीटीएम और टीएम पुरस्कार घोषित
गणतंत्र दिवस 2019 के अवसर पर राष्ट्रपति ने निम्न भारतीय तटरक्षक कर्मियों को उनकी वीरता/विशिष्ट/मेधावी सेवाओं के लिए राष्ट्रपति तटरक्षक पदक  और तटरक्षक पदक  पुरस्कार प्रदान किए हैं।
राष्ट्रपति तटरक्षक पदक 
- आईजी परमेशसिवमनी, टीएम 
तटरक्षक पदक 
- कमांडेट  एमवीएन अभिषेक राव 
- पींकू राना, एडीएच , 04783-डब्ल्यू
- अंकित कुमार, पी/एनवीके , 06173-एल
तटरक्षक पदक 
- डीआईजी होमेश कुमार शर्मा 
- कमांडेंट भीम सिंह कोठारी 
- कमांडेंट चतुरवेदुला विवेकानंद 
26 जनवरी, 1990 के बाद से ये पुरस्कार गणतंत्र दिवस और स्वतंत्रता दिवस के अवसर पर प्रतिवर्ष भारतीय तटरक्षक कर्मियों को दिए जाते हैं।
विधि एवं न्याय मंत्रालय
प्रो बोनो क्लब ने देहरादून में 5 दिवसीय कानूनी युवा जागरूकता अभियान का आयोजन किया
न्याय विभाग के तहत न्यायबंधु द्वारा गठित प्रो बोनो क्लब, स्कूल ऑफ लॉ, यूपीईएस, देहरादून ने 21 अगस्त 2023 से 26 अगस्त 2023 तक 5 दिवसीय कानूनी युवा जागरूकता अभियान का आयोजन किया। पीबीए ने विभिन्न सामाजिक-कानूनी मुद्दों के बारे में जागरूकता बढ़ाने के लिए विभिन्न संस्थानों का दौरा किया।
सत्र के दौरान नोडल अधिकारियों के मार्गदर्शन में संविधान, आपराधिक कानून, साइबर कानून, अनुबंध की मूल बातें, मातृत्व कानून, श्रम कानून, आदि से संबंधित कानूनी मुद्दों पर जानकारी दी गई।
विद्युत मंत्रालय
देश भर में बिजली की मांग 26 अप्रैल 2022 को 201 GW को पार कर गई
बिजली की इस बढ़ती मांग को पूरा करने के लिए सरकार और अन्य संबंधित पक्ष लगातार सभी मोर्चों पर काम कर रहे है
देश भर में बिजली की अधिकतम मांग पूर्ति आज दोपहर 2.51 बजे 201.66 गीगावॉट तक पहुंच गई। इसने पिछले साल 7 जुलाई 2021 को अधिकतम मांग 200.539 गीगावॉट को पीछे छोड़ दिया है। बिजली की बढ़ती मांग देश में आर्थिक वृद्धि को दर्शाती है। इस साल मार्च महीने में बिजली की मांग में करीब 8.9 फीसदी की बढ़ोतरी हुई है। इसके अलावा, मई-जून के महीनों में मांग लगभग 215-220 गीगावॉट तक पहुंचने की उम्मीद है।सरकार और बिजली उत्पादन से जुड़े अन्य पक्ष बिजली आपूर्ति सुनिश्चित करने में जुटे हैं और इसके लिए विभिन्न मोर्चों पर काम कर रही है, साथ ही मौजूदा संसाधनों के बेहतर इस्तेमाल पर भी ध्यान दिया जा रहा है।
कृषि एवं किसान कल्याण मंत्रालय
भारत ने खाद्य और कृषि के लिए पादप आनुवंशिक संसाधनों पर अंतर्राष्ट्रीय संधि की गवर्निंग बॉडी की बैठक के दूसरे दिन विचार-विमर्श का नेतृत्व किया
- भारत की किसानों के अधिकारों  के कार्यान्वयन के लिए विकल्प तैयार करने में अग्रणी भूमिका
जीबी9 के दूसरे दिन पादप संधि के दो महत्वपूर्ण मुद्दों पर विचार-विमर्श किया गया। भारत के निरंतर प्रयासों के कारण, 2017 में एफआर पर एक विशेषज्ञ समूह का गठन किया गया और भारत ने सह-अध्यक्ष के रूप में समूह का नेतृत्व किया। भारत ने महामारी के दौरान भी समूह की चर्चा सुनिश्चित की और किसी भी देश में एफआर लागू करने के लिए विकल्पों और भविष्य की प्रक्रिया का एक सेट तैयार किया।
- भारत ने बहुपक्षीय प्रणाली में वृद्धि के पुनरुद्धार का नेतृत्व किया
2019 से सभी औपचारिक बैठकों को स्थगित कर दिया गया था। भारत ने स्विट्जरलैंड के साथ संयुक्त राष्ट्र-जिनेवा में एक अनौपचारिक बैठक का आयोजन किया और विचार-विमर्श के लिए जीबी9 के लिए एक आधारित दस्तावेज तैयार किया। परिणामस्वरूप, भविष्य की प्रक्रिया तय करने के लिए भारत की सह-अध्यक्षता में एक संपर्क समूह का गठन किया गया।
- पूसा कैंपस, नई दिल्ली में नेशनल ब्यूरो ऑफ प्लांट जेनेटिक रिसोर्सेज  में स्थित भारत के राष्ट्रीय जीन बैंक का 60 से अधिक प्रतिनिधियों ने दौरा किया।
नॉर्वे, सर्बिया और जिम्बाब्वे के प्रतिनिधियों ने एनबीपीजीआर के निदेशक के साथ बातचीत की और दुनिया के दूसरे सबसे बड़े जीन बैंक को देखकर प्रसन्नता व्यक्त की।
- भारत ने वैश्विक सूचना प्रणाली  का उपयोग करने के लिए क्षमता निर्माण का आह्वान किया।
खाद्य और कृषि के लिए पादप आनुवंशिक संसाधनों पर अंतर्राष्ट्रीय संधि  के शासी निकाय की बैठक  के नौवें सत्र के दूसरे दिन, देर शाम के सत्र के दौरान पीजीआरएफए पर जीएलआईएस की प्रगति पर विचार-विमर्श किया गया।
वैज्ञानिक सलाहकार समिति के सदस्य के रूप में भारत ने प्रस्ताव रखा कि जीएलआईएस के उपयोग के लिए अनुबंध करने वाले पक्षों के बीच क्षमता निर्माण की आवश्यकता है।
- भारत ने पीजीआरएफए के संरक्षण और स्थायी उपयोग की दिशा में निरंतर प्रयास करने का आह्वान किया।
जीबी9 द्वारा नए टूलबॉक्स और पृष्ठभूमि अध्ययनों की सराहना की गई। संरक्षण और स्थायी उपयोग संबंधी समिति के सदस्य के रूप में भारत ने इस एजेंडे को पूरा करने के लिए अंतर्राष्ट्रीय और क्षेत्रीय संगठनों/संस्थानों के साथ संयुक्त कार्यक्रमों का प्रस्ताव रखा।
अणु ऊर्जा विभाग
डॉ. जितेंद्र सिंह ने परियोजनाओं और कार्यक्रमों को प्रभावित किए बिना और पिछड़ने का ध्यान रखते हुए सरकारी विभागों में हिन्दी अपनाने की वकालत की
मोदी सरकार द्वारा पिछले नौ वर्षों में आधिकारिक संचार में हिन्दी के उपयोग को बढ़ावा देने के लिए अनेक पहल की गई हैं: डॉ. जितेंद्र सिंह
डॉ. जितेंद्र सिंह ने अंतरिक्ष विभाग और परमाणु ऊर्जा विभाग की पुनर्गठित संयुक्त हिन्दी सलाहकार समिति की दूसरी बैठक की अध्यक्षता की
केंद्रीय विज्ञान और प्रौद्योगिकी एवं पृथ्वी विज्ञान राज्यमंत्री  और पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री, डॉ. जितेंद्र सिंह ने सरकारी विभागों में इस बात को ध्यान में रखते हुए हिंदी अपनाने की वकालत की है कि इससे परियोजनाओं और कार्यक्रमों को नुकसान न पहुंचे और वे पिछड़ न जाएं। आज नई दिल्ली में अंतरिक्ष विभाग और परमाणु ऊर्जा विभाग की पुनर्गठित संयुक्त हिंदी परामर्शदात्री समिति की दूसरी बैठक की अध्यक्षता करते हुए, श्री सिंह ने कहा कि मोदी सरकार द्वारा पिछले नौ वर्षों में आधिकारिक संचार में हिंदी को बढ़ावा देने के लिए अनेक पहल की गई हैं।
उन्होंने कहा कि “हाल के दिनों में, प्रौद्योगिकी से संबंधित विषयों और यहां तक कि चिकित्सा शब्दावली में भी हिंदी शब्दकोश प्रकाशित किए गए हैं, लेकिन राष्ट्रमंडल में अंग्रेजी लागू करने वाले ब्रिटिश शासन के 200 वर्षों की विरासत को इतने अल्प समय में पूर्ववत करना संभव नहीं है, विशेष रूप से तब जबकि स्वतंत्रता प्राप्ति के बाद लगभग छह दशकों तक भारतीय शब्दकोश को बढ़ावा देने के लिए लगभग कोई भी ईमानदार प्रयास नहीं किया गया।”
किसी भाषा की व्यापक स्वीकृति के लिए उसके लचीलेपन और अनुकूलता पर बल देते हुए, डॉ. जितेंद्र सिंह ने दृढ़ता और शाब्दिक अनुवाद के प्रति सचेत किया, जैसे कि "स्टील प्लांट" और "आउटरीच" जैसे शब्दों का अनुवाद करने समय एक गतिरोध का सामना करना पड़ता है।
उन्होंने कहा, "प्रत्येक भाषा के अपने शब्द होते हैं, जो उस क्षेत्र पर निर्भर करता है जिसमें वह प्रचलित है, इसलिए ऐसे शब्दों के लिए हमें समकक्ष शब्द खोजते समय दृढ़ होने के बदले उन शब्दों को अपनाने की आवश्यकता है।
डॉ. जितेंद्र सिंह ने विभाग के अधिकारियों को निर्देश दिया कि वे सरकारी कार्यों में हिंदी को और बढ़ावा देने के लिए हिंदी परामर्शदात्री समिति के सदस्यों के नियमित संपर्क में रहें।
समिति के सदस्यों ने हिंदी का उपयोग करने पर अपने बहुमूल्य सुझाव भी दिए, जैसे कि नई बीज के किस्मों पर शब्दकोश शुरू करना और डीएई की उपयुक्त चित्रों के साथ कैंसर चिकित्सा, द्विभाषी कोड मैनुअल और अंतरिक्ष विज्ञान शब्दकोश के अलावा विभागों की अपडेट हिंदी वेबसाइट आदि। उन्होंने उच्च शिक्षण संस्थानों जैसे आईआईटी और तकनीकी संस्थानों में हिंदी को बढ़ावा देने का भी आह्वान किया।
सदस्यों ने छह बार राजभाषा पुरस्कार जीतने के लिए अंतरिक्ष विभाग की सराहना की जबकि डीएई ने 2021-22 के लिए दूसरा पुरस्कार प्राप्त किया।
उप राष्ट्रपति सचिवालय
हमेशा प्रासंगिक रहेंगी गांधीजी की शिक्षाएं: उपराष्ट्रपति
‘गांधी कथा’ में शामिल हुए उपराष्ट्रपति
उपराष्ट्रपति श्री एम वेंकैया नायडू ने कहा है कि महात्मा गांधी की शिक्षाएं एवं उपदेश हमेशा प्रासंगिक रहेंगे।
उन्होंने प्रख्यात गांधीवादी डा. शोभना राधाकृष्ण द्वारा ‘गांधी कथा’ की प्रस्तुति के बाद उपस्थित लोगों को संबोधित करते हुए यह बात कही। महात्मा गांधी के ब्रिटिश शासकों के खिलाफ 09 अगस्त को किए गए भारत छोड़ो आह्वान के 77वें अगस्त क्रांति दिवस के अवसर पर इस कार्यक्रम का आयोजन किया गया था। उपराष्ट्रपति ने लोगों से रचनात्मक तरीके से राष्ट्र निर्माण की गतिविधियों में भाग लेने का आग्रह किया।
इस कथा को महात्मा गांधी के कुछ प्रिय भजनों के साथ पेश किया गया।
नई दिल्ली में उपराष्ट्रपति आवास स्थित सरदार वल्लभभाई पटेल सभागार में आयोजित इस कार्यक्रम में संस्कृति एवं पर्यटन राज्यमंत्री श्री प्रह्लाद सिंह पटेल, इंदिरा गांधी राष्ट्रीय कला केंद्र के सदस्य-सचिव डा. सच्चिदानंद जोशी समेत कई गणमान्य लोग शामिल हुए।
विज्ञान एवं प्रौद्योगिकी मंत्रालय
सीईएनएस के वैज्ञानिकों ने एलईडी द्वारा उच्च गुणवत्ता वाले सफेद प्रकाश के उत्सर्जन से जुड़ीएक नई अंतर्दृष्टि की खोज की
एक सामान्य प्रकाश स्रोत के तौर पर सफेद प्रकाश उत्सर्जक डायोड  के उत्पादन में रंग की गुणवत्ता एक महत्वपूर्ण चुनौती है।उच्च गुणवत्ता वाले सफेद प्रकाश का उत्पादन करने के तरीकों की खोज में जुटे वैज्ञानिकों ने प्रतिक्रिया संबंधी एकमहत्वपूर्ण अंतर्दृष्टि का पता लगाया है, जो सफेद एलईडी का डिजाइन तैयार करने में मददगारसाबित हो सकता है।
सेंटर फॉर नैनो एंड सॉफ्ट मैटर साइंसेज , जोकि विज्ञान एवं प्रौद्योगिकी विभाग  के तहत एक स्वायत्त अनुसंधान संस्थान है, के वैज्ञानिकों ने पाया कि अकार्बनिक रसायनों के नैनोक्रिस्टल सीज़ियम लेड हैलाइड भले ही सफेद प्रकाश उत्सर्जन की क्षमता दिखाते हैं, लेकिन नैनोक्रिस्टल काएक बहुत ही अजीब व्यवहार उन्हें इस क्षमता को जारी रखने से रोक देता है।
सफेद प्रकाश उत्सर्जन की क्षमता इस तथ्य में निहित है कि इन क्रिस्टलों से होने वाले उत्सर्जन कोउनकेहैलाइड मिश्रणों मेंविवधता लाकरआसानी से पूरे दृश्यमान वर्ण – पट  पर टिकाया जा सकता है।हालांकिवे नैनोक्रिस्टलों के बीच एक इंटरपार्टिकल मिश्रण के कारण सफेद प्रकाश उत्सर्जित करने में विफल रहे, जिसके परिणामस्वरूप एकल उत्सर्जन हुआ।सफेद प्रकाश को प्रकाश के लाल, हरे और नीले तरंगों की उपस्थिति की आवश्यकता होती है।इसलिएजब क्रिस्टल एक बार एकल उत्सर्जन देते हैं, तो वे सफेद रोशनी के निर्माण का मौका चूक जाते हैं।
डॉ. प्रलय के. संतरा के नेतृत्व में शोधकर्ताओं की एक टीम ने पाया कि क्रिस्टल के हैलाइड आयन कमरे के तापमान पर भी एक कण से दूसरे कणकी ओर चले जाते हैंऔर नैनोक्रिस्टल के एक मिश्रधातु का निर्माण करते हैं, जो एक एकल उत्सर्जन करता है।वर्तमान शोध के ये निष्कर्ष हाल ही में 'नैनोस्केल' नाम की शोध - पत्रिका में प्रकाशित हुए हैं।इस प्रतिक्रिया के गति विज्ञान  की यह समझ इंटरपार्टिकल मिक्सिंग को रोकने के लिए रणनीति विकसित करने में मदद करेगी, और यह टीम एलईडी बनाने के लिए एक ऐसा अनुसंधान कर रही है जो अच्छी गुणवत्ता वाली सफेद रोशनी का उत्पादन कर सके।
[प्रकाशन लिंक: DOI: 10.1039/D0NR05771A
विस्तृत जानकारी के लिए, डॉ. प्रलय के. संतरा,से psantra@cens.res.inके माध्यम से संपर्क किया जा सकता है।]
स्वास्थ्य एवं परिवार कल्याण मंत्रालय
डॉ. हर्षवर्धन ने अखिल भारतीय आयुर्विज्ञान संस्थान  में स्वैच्छिक रक्तदान अभियान का उद्घाटन किया
डॉ. हर्षवर्धन ने कहा कि स्वैच्छिक रक्तदान मानवता की सेवा करने का सबसे अच्छा तरीका है
केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज अखिल भारतीय आयुर्विज्ञान संस्थान  में स्वैच्छिक रक्तदान अभियान का उद्घाटन किया। यह शिविर स्वतंत्रता की पूर्व संध्या पर एम्स द्वारा आयोजित किया गया, जो सैनिकों के साथ-साथ उन कोविड योद्धाओं को भी समर्पित है, जिन्होंने देश और इसके नागरिकों की रक्षा करते हुए अपने जीवन का बलिदान कर दिया है। दो परिवारों को सम्मानित अतिथि के रूप में आमंत्रित किया गया। इनमें से एक शहीद सैनिक का परिवार और दूसरा कोविड से संक्रमित एम्स के एक योद्धा का परिवार था।
डॉ. हर्षवर्धन ने एम्स के निदेशक डॉ. रणदीप गुलेरिया और अन्य वरिष्ठ डॉक्टरों के साथ रिबन काटकर तथा दीप प्रज्ज्वलित करके इस रक्तदान शिविर का उद्घाटन किया। डॉ. हर्षवर्धन ने रक्तदाताओं के साथ बातचीत की और उन्हें रक्तदान अभियान में योगदान देने के लिए प्रमाण पत्र प्रदान किए। उन्होंने डॉक्टरों और स्वास्थ्य कर्मचारियों को प्रोत्साहित किया कि वे स्वतंत्रता दिवस की पूर्व संध्या पर बड़ी संख्या में आकर रक्तदान करें और मरीजों की जान बचाने में योगदान दें। डॉ. हर्षवर्धन ने इस बात पर संतोष जाहिर किया कि इस शिविर में फेसशील्ड, मास्क, दस्तानों की व्यवस्था सहित सभी सावधानियां सुनिश्चित की गईं।
एम्स की इस पहल का स्वागत करते हुए डॉ. हर्षवर्धन ने कहा कि हमारे 73वें स्वतंत्रता दिवस की पूर्व संध्या पर आयोजित यह स्वैच्छिक रक्तदान शिविर कोविड से संक्रमित सफेद कोट पहनने वाले योद्धाओं और कारगिल शहीदों के लिए एक श्रद्धांजलि है। हमें इस महामारी में लोगों का जीवन बचाते हुए डॉक्टर, नर्स या पैरामेडिकल स्टॉफ सहित कोविड योद्धाओं द्वारा दिए गए सर्वोच्च बलिदान को याद रखना चाहिए। इस आयोजन के अवसर पर एम्स में फ्रंट लाइन स्वास्थ्यकर्मी कोविड योद्धा स्वर्गीय श्री हीरालाल के परिवार के सदस्यों तथा कारगिल शहीद नायक राजबीर सिंह के परिवार के सदस्यों को उनके परिवारजनों के बलिदान के लिए सम्मानित किया गया।
स्वैच्छिक रक्तदान के महत्व पर प्रकाश डालते हुए डॉ. हर्षवर्धन ने कहा कि कोविड-19 महामारी को ध्यान में रखते हुए लॉकडाउन के कारण प्रतिबंध और अस्पताल के वातावरण में आशंका के कारण स्वैच्छिक रक्तदान और रक्तदान शिविरों की संख्या में उल्लेखनीय गिरावट देखी गई। आपातकालीन सर्जरी, थैलेसिमिया, रक्त कैंसर, सड़क यातायात दुर्घटनाओं और ट्रॉमा मामलों में रक्त की जरूरत होती है। स्वैच्छिक रक्तदान मानवता की सेवा करने का सबसे अच्छा तरीका है। उन्होंने सभी भारतीयों से यह अपील की कि हमें दैनिक जीवन में किसी न किसी प्रकार से योगदान देकर अपने योद्धाओं के बलिदान का सम्मान करना चाहिए।
कोविड-19 के विरुद्ध भारत की लड़ाई के बारे में डॉ. हर्षवर्धन ने कहा कि भारत की लगातार बढ़ती हुई रिकवरी दर और लगातार घटती हुई कोविड रोगी मृत्यु दर ने यह सिद्ध कर दिया है कि प्रधानमंत्री के गतिशील मार्गदर्शन में सभी राज्यों और केन्द्र शासित प्रदेशों ने कोविड-19 रोकथाम रणनीति का अनुपालन किया है। हमने सफलतापूर्वक अपनी परीक्षण क्षमता को बढ़ाकर प्रतिदिन 8.4 लाख से अधिक का स्तर प्राप्त कर लिया है। पूरे देश में स्थित 1450 से अधिक परीक्षण प्रयोगशालाओं ने इस कार्य में योगदान दिया है। कोविड-19 के उपचार और वेक्सीन के क्षेत्र में हो रहे वैज्ञानिक विकास पर मुझे पूरा विश्वास है और जल्द ही भारत भी कोविड-19 के विरुद्ध हमारी लड़ाई में और अधिक सफलता अर्जित करेगा। इस आयोजन में विभिन्न संकाय और स्वैच्छिक रक्तदाता भी उपस्थित थे।
रक्षा मंत्रालय
रियर एडमिरल एस जे सिंह, एनएम फ्लैग ऑफिसर समुद्री प्रशिक्षण नियुक्त
रियर एडमिरल संजय जसजीत सिंह, एनएम को कोच्चि में फ्लैग ऑफिसर समुद्री प्रशिक्षण नियुक्त किया गया है। उन्हें भारतीय नौसेना में 1986 में कमीशन प्राप्त हुआ था। वे राष्ट्रीय रक्षा अकादमी, पुणे से स्नातक हैं और उन्हें सर्वोकृष्ट नौसेना कैडेट का खिताब दिया गया था। इसके बाद नौसेना प्रशिक्षण के दौरान भी उन्हें कई पुरस्कार और सम्मान प्राप्त हुए। उन्होंने कमान और प्रशिक्षण संबंधी कई क्षेत्रों में सेवाएं दी हैं। उनकी समुद्री कमान नियुक्ति के तहत एएसडब्ल्यू एवं यूएवी नियंत्रित फ्रिगेट आईएनएस तारागिरी की कमान सौंपी गई थी। यहां उन्हें नौसेना पदक प्रदान किया गया था। उन्होंने आईएनएस त्रिशूल की भी कमान संभाली है।
रियर एडमिरल संजय जसजीत सिंह, एनएम ने भारतीय नौसेना के सामुद्रिक सिद्धांत 2009 का मसौदा तैयार करने में अग्रणी भूमिका निभाई थी। इसके अलावा भारतीय सामुद्रिक सुरक्षा रणनीति 2015 में भी उन्होंने अहम भूमिका निभाई है। वे सैन्य मामलों के कुशाग्र छात्र रहे हैं और उन्होंने कई स्नातकोत्तर अध्ययन कार्यक्रमों में हिस्सा लिया है, जिनमें मद्रास विश्वविद्यालय से रक्षा एवं सामरिक अध्ययन में एमएससी और एमफिल, किंग्स कॉलेज. लंदन से रक्षा अध्ययन में स्नातकोत्तर तथा मुम्बई विश्व विद्यालय से एमए , एमफिल  तथा पीएचडी  शामिल हैं।
प्रधानमंत्री कार्यालय
प्रधानमंत्री ने भूकंप के बाद कच्छ के विकास का वीडियो साझा किया
प्रधानमंत्री श्री नरेन्द्र मोदी ने भूकंप के बाद गुजरात के कच्छ इलाके के विकास पर आधारित एक वीडियो साझा किया है। यह इलाका अब उद्योग, कृषि, पर्यटन आदि का एक समृद्ध केन्द्र बन गया है। इस वीडियो को मोदी स्टोरी ट्विटर हैंडल से ट्वीट किया गया है जिसमें वहां के लोगों ने गुजरात के तत्कालीन मुख्यमंत्री श्री नरेन्द्र मोदी के उल्लेखनीय कार्यों के बारे में बात की है। लोगों ने भूकंप के बाद कच्छ के पुनर्निर्माण के लिए गुजरात के तत्कालीन मुख्यमंत्री के नेतृत्व की प्रशंसा की है।
प्रधानमंत्री ने ट्वीट किया;
“2001 में आए भूकंप के बाद, कुछ लोगों ने कच्छ को नष्ट हुआ मान लिया था। उनका मानना था कि कच्छ अब कभी नहीं उठ सकता, लेकिन इन संशयवादियों ने कच्छ की भावना को कम करके आंका।
कुछ ही समय में, कच्छ फिर से उठ खड़ा हुआ और वह सबसे तेजी से आगे बढ़ने वाले जिलों में से एक बन गया।”
श्रम और रोजगार मंत्रालय
कर्मचारी भविष्य निधि संगठन संयुक्त विकल्प की प्रक्रिया को प्रचारित करने के लिए हर संभव प्रयास कर रहा है जिसे 03 मई, 2023 तक ऑनलाइन जमा किया जा सकता है
अब तक 8,000 से अधिक सदस्यों ने ऑनलाइन आवेदन किया है
परिपत्र दिनांक 20 फरवरी 2023 योजना के प्रावधानों का पालन करता है और सर्वोच्च न्यायालय के आदेशों का अनुपालन करता है
कर्मचारी पेंशन योजना-ईपीएस-95 में उच्च वेतन पर योगदान करने के लिए कर्मचारी भविष्य निधि संगठन-ईपीएफओ द्वारा आवश्यक दस्तावेजों के साथ ऑनलाइन संयुक्त  विकल्प फॉर्म को एकीकृत पोर्टल पर जारी किया गया है। फॉर्म मूल योजना प्रावधानों का पालन करते हुए 04.11.2022 के उच्चतम न्यायालय के आदेश को प्रभावी करने का मार्ग प्रशस्त करता है। अभी तक 8,000 से अधिक सदस्य ऑनलाइन आवेदन कर चुके हैं। हालांकि फॉर्म जमा करने की अंतिम तिथि 03 मई, 2023 है।
चूंकि, उच्च वेतन पर कर्मचारी और नियोक्ता दोनों का योगदान शामिल है, कर्मचारी भविष्य निधि -ईपीएफ और कर्मचारी पेंशन योजना-ईपीएस-95 योजनाओं के लिए संयुक्त अनुरोध की आवश्यकता होती है जब वे उच्च वेतन पर योगदान करते हैं। यह कोई नई आवश्यकता नहीं है और कर्मचारी पेंशन योजना-ईपीएस-95 से पहले की है और आरसी गुप्ता मामले में उच्चतम न्यायालय द्वारा स्थिति की पुष्टि की गई है, जिसमें कहा गया है कि यह कर्मचारी पेंशन योजना के अंतर्गत उच्च वेतन पर संयुक्त विकल्प का प्रयोग करने के लिए एक आवश्यक पूर्व-शर्त है।
दिनांक 20 फरवरी 2023 का परिपत्र योजना के प्रावधानों का पालन करता है और सर्वोच्च न्यायालय के आदेशों का अनुपालन करता है। योगदान का सही मूल्यांकन और पेंशन फंड में उनकी जमा और डायवर्जन, प्रदान की गई पिछली सेवाएं और किए गए प्रेषण पेंशन फंड के लाभों और मूल्यांकन की सही गणना के लिए आवश्यक हैं। ईपीएफओ ने सेवानिवृत्त के लिए 4 मार्च 2023 को कर्मचारी पेंशन योजना-ईपीएस सदस्य  विकल्पों को बंद कर दिया था। 04.03.2023 तक इस श्रेणी के कर्मचारियों से 91,258 ऑनलाइन आवेदन प्राप्त हुए हैं।
कर्मचारी भविष्य निधि संगठन-ईपीएफओ संयुक्त विकल्प की प्रक्रिया को प्रचारित करने के लिए हर संभव प्रयास कर रहा है, जिसे 03 मई, 2023 तक ऑनलाइन जमा किया जा सकता है। ऐसे व्यक्तियों के संबंध में जो 01.09.2014 को कर्मचारी भविष्य निधि-ईपीएफ सदस्य थे, तब से कर्मचारियों द्वारा ऑनलाइन आवेदन को प्राथमिकता दी जा रही है। 27 फरवरी, 2023 और पहले से ही 8,897 सदस्यों ने अपने नियोक्ताओं को आवेदन किया है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 207.29 करोड़ से अधिक टीके लगाए जा चुके हैं
12-14 आयु वर्ग में 3.96 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,25,076 हैं
पिछले 24 घंटों में 16,299 नए मामले सामने आए
स्वस्थ होने की वर्तमान दर 98.53 प्रतिशत
साप्ताहिक सक्रिय मामलों की दर 4.85 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 207.29 करोड़  से अधिक हो गया। इस उपलब्धि को 2,75,36,174 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.96 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
संचयी टीकाकरण खुराक कवरेज
|
|
एचसीडब्ल्यू
|
|
पहली खुराक
|
|
10412843
|
|
दूसरी खुराक
|
|
10097169
|
|
प्रीकॉशन खुराक
|
|
6505170
|
|
अग्रिम पंक्ति के कर्मी
|
|
पहली खुराक
|
|
18432431
|
|
दूसरी खुराक
|
|
17682327
|
|
प्रीकॉशन खुराक
|
|
12644292
|
|
12-14 वर्ष आयु वर्ग
|
|
पहली खुराक
|
|
39645370
|
|
दूसरी खुराक
|
|
28924432
|
|
15-18 वर्ष आयु वर्ग
|
|
पहली खुराक
|
|
61411968
|
|
दूसरी खुराक
|
|
51629137
|
|
18-44 वर्ष आयु वर्ग
|
|
पहली खुराक
|
|
559939982
|
|
दूसरी खुराक
|
|
510546366
|
|
प्रीकॉशन खुराक
|
|
37056551
|
|
45-59 वर्ष आयु वर्ग
|
|
पहली खुराक
|
|
203775969
|
|
दूसरी खुराक
|
|
195707830
|
|
प्रीकॉशन खुराक
|
|
23072528
|
|
60 वर्ष से अधिक आयु वर्ग
|
|
पहली खुराक
|
|
127500642
|
|
दूसरी खुराक
|
|
122316154
|
|
प्रीकॉशन खुराक
|
|
35645432
|
|
प्रीकॉशन खुराक
|
|
11,49,23,973
|
|
कुल
|
|
2,07,29,46,593
भारत में सक्रिय मामले आज 1,25,076. हैं। सक्रिय मामले, कुल पॉजिटिव मामलों के 0.28 प्रतिशत हैं।
नतीजतन, भारत में स्वस्थ होने की दर 98.53 प्रतिशत है। पिछले 24 घंटों में 19,431 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,35,55,041 हो गई है।
बीते 24 घंटे में कोरोना के 16,299 नए मामले सामने आए।
पिछले 24 घंटों में कुल 3,56,153 जांच की गई हैं। भारत ने अब तक कुल 87.92 करोड़ से अधिक  जांच की गई हैं। देश में साप्ताहिक पुष्टि वाले मामलों की दर4.85 प्रतिशत है और दैनिक रूप से पुष्टि वाले मामलों की दर 4.58 प्रतिशत है।